Trendovi incidencije raka pluća u Hrvatskoj od 2001. do 2013: spolne i regionalne razlike

**Cilj** Napraviti pregledtrendova incidencije raka pluća u Gradu Zagrebu i Splitsko-dalmatinskoj županiji (SDŽ) te u cijeloj Hrvatskoj u razdoblju od 2001. do 2013.

**Postupci** Podaci o incidenciji prikupljeni su iz Registra za rak Republike Hrvatske. Za računanje stopa incidencije na 100 000 stanovnika, koristili smo populacijske procjene Državnog zavoda za statistiku iz razdoblja 2001.-2013. Stope incidencije raka pluća standardizirane po dobi izračunate su izravnim standardizacijskim postupkom koristeći Standardnu europsku populaciju. Za opis trendova incidencije koristili smo regresijsku analizu uz pomoć točaka spajanja.

**Rezultati** Analiza uz pomoć točaka spajanja pokazala je da se incidencija raka pluća kod muškaraca značajno smanjila u svim regijama, s godišnjom promjenom postotka od -2,2% u cijeloj Hrvatskoj, 1,9% u Zagrebu i -2.0% u SDŽ. Kod žena, incidencija je značajno porasla u cijeloj Hrvatskoj, s godišnjom promjenom postotka od 1,4%. Također, ona je značajno porasla u Zagrebu za 1,0%, dok u SDŽ nije bilo značajnih promjena trenda. Stopa incidencije standardizirana po dobi značajno se snizila za oba spola, s godišnjom promjenom postotka od -1,3% za cijelu Hrvatsku,-1,1% za Zagreb i -1,6% za SDŽ.

**Zaključak** Stope incidencije raka pluća porasle su kod žena i smanjile se kod muškaraca, sa sličnim obrascem u svim regijama. Naši rezultati naglašavaju važnost prevencije i prestanka pušenja, osobito među ženama i mladim ljudima.